CELEX: 32016D2062
Language: sl
Date: 2016-11-23 00:00:00
Title: Izvedbeni sklep Komisije (EU, Euratom) 2016/2062 z dne 23. novembra 2016 o spremembi Izvedbenega sklepa 2012/818/EU, Euratom o pooblastitvi Danske, da pri izračunu osnove za lastna sredstva iz naslova DDV uporabi nekatere približne ocene (notificirano pod dokumentarno številko C(2016) 7442)

25.11.2016   
            
            
               SL
            
            
               Uradni list Evropske unije
            
            
               L 319/44
            
         IZVEDBENI SKLEP KOMISIJE (EU, Euratom) 2016/2062
   z dne 23. novembra 2016
   o spremembi Izvedbenega sklepa 2012/818/EU, Euratom o pooblastitvi Danske, da pri izračunu osnove za lastna sredstva iz naslova DDV uporabi nekatere približne ocene
   
      
         (notificirano pod dokumentarno številko C(2016) 7442)
      
   
   (Besedilo v danskem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti druge alinee člena 6(3) Uredbe,
   po posvetovanju s Svetovalnim odborom za lastna sredstva,
   ob upoštevanju naslednjega:
   
               (1)
            
            
               V skladu s členom 370 Direktive Sveta 2006/112/ES (2) lahko Danska pod pogoji, ki so v tej državi članici veljali 1. januarja 1978, še naprej obdavčuje transakcije s seznama v delu A Priloge X. V skladu s členom 371 iste direktive lahko Danska transakcije s seznama v delu B Priloge X še naprej oprošča pod pogoji, ki so v tej državi članici veljali 1. januarja 1978; te transakcije je treba upoštevati pri določitvi osnove za lastna sredstva iz naslova DDV.
            
         
               (2)
            
            
               Z Izvedbenim sklepom Komisije 2012/818/EU, Euratom (3) je Danska dobila pooblastilo za uporabo približnih ocen za transakcije iz točke 2 dela A Priloge X ter transakcije iz točke 10 dela B Priloge X k Direktivi 2006/112/ES.
            
         
               (3)
            
            
               Danska je v dopisu z dne 29. aprila 2016 (4) zaprosila za podaljšanje teh pooblastil za izračun svoje osnove za lastna sredstva iz naslova DDV za transakcije iz točke 2 dela A Priloge X in točke 10 dela B Priloge X k Direktivi 2006/112/ES. Pooblastili bi bilo treba podaljšati, kot je zaprosila Danska, saj odstopanja ostajajo v nacionalni zakonodaji.
            
         
               (4)
            
            
               Zaradi preglednosti in pravne varnosti je primerno veljavnost pooblastil časovno omejiti.
            
         
               (5)
            
            
               Zato je primerno, da se Izvedbeni sklep 2012/818/EU, Euratom ustrezno spremeni –
            
         SPREJELA NASLEDNJI SKLEP:
   Člen 1
   V Izvedbenem sklepu 2012/818/EU, Euratom se člen 2 nadomesti z naslednjim:
   
      „Člen 2
      Ta sklep se uporablja od 1. januarja 2012 do 31. decembra 2021.“
   
   Člen 2
   Ta sklep je naslovljen na Kraljevino Dansko.
   
      V Bruslju, 23. novembra 2016
      
         
            Za Komisijo
         
         Kristalina GEORGIEVA
         
            Podpredsednica
         
      
   
   
      (1)  UL L 155, 7.6.1989, str. 9.
   
      (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
   
      (3)  Izvedbeni sklep Komisije 2012/818/EU, Euratom z dne 19. decembra 2012 o pooblastitvi Danske, da pri izračunu osnove za lastna sredstva iz naslova DDV uporabi nekatere približne ocene (UL L 352, 21.12.2012, str. 61).
   
      (4)  Ares(2016)2052880.